Bejn 500 u 600 player tal-Australian Open, uffiċjali u staff f'iżolament …. Bejn 500 u 600 player tal-Australian Open, uffiċjali u staff ta' appoġġ se jmorru f'iżolament wara li ħaddiem f'waħda mil-lukandi ta' kwarantina tal-avveniment ittestja pożittiv għall-coronavirus. Il-programm ta' nhar il-Ħamis fis-sitt avvenimenti f'Melbourne Park għandu jkun affettwat minn dan kollu, skond il-Premier ta' Victoria, Daniel Andrews. Iżda Andrews qal li: "F'dan l-istadju m'għandu jkun hemm l-ebda impatt fuq il-kampjonat proprju." Il-players ikunu ħielsa li jirritornaw għall-kompetizzjoni wara test negattiv. L-Australian Open, li ġie pospost bi tliet ġimgħat biex il-players ikunu jistgħu jagħmlu kwarantina, jibda t-Tnejn. Żagħżugħ ta' 26 sena ttestja pożittiv għal Covid-19 wara li ħadem fil-lukanda Grand Hyatt fid-Distrett tan-Negozju Ċentrali ta' Melbourne, qal Andrews. Din kienet waħda mil-lukandi fejn uħud mill-1,000 player, uffiċjali u staff ta' sapport alloġġaw biex itemmu perjodu ta' kwarantina ta' 14-il jum mal-wasla tagħhom fl-Awstralja. Andrews qal li l-500-600 persuna hemmhekk għall-Australian Open tqiesu bħala "kuntatti każwali" tar-raġel." Dan huwa każ wieħed, m'hemmx bżonn li n-nies ikunu f'paniku jew allarmati," qal Andrews, li ħabbar li l-istat ta' Victoria se jirritorna għal xi restrizzjonijiet inklużi maskli biex jintlibsu ġewwa. "Aħna rriżultajna bħala stat ta' suċċess kbir fil-ġestjoni ta' dan it-tip ta' kwistjonijiet relatati mal-coronavirus." L-Awstralja mponiet ftit mill-iktar restrizzjonijiet iebsa tad-dinja matul is-sena li għaddiet fi sforz biex trażżan il-coronavirus. Xhur ta' kontrolli stretti fuq il-fruntiera – kemm internazzjonalment kif ukoll domestikament – għenu biex jillimitaw il-każijiet ta' Covid-19 għal inqas minn 29,000 u l-imwiet għal inqas minn 1,000. Mistoqsi dwar l-Australian Open, Andrews żied jgħid: "Għandna każ wieħed u ttieħdet id-deċiżjoni: l-avveniment se jipproċedi b'mod normali matul il-ġimgħa d-dieħla."